ཁའདུགཏ་ཝེ་ཊིབྷོམ་གྱིས་དེང་གི་དངོས་ཁམས་རིག་པའི་གཅིག་གྱུར་བའི་གནས་སྨྲ་བའི་སྐོར་ངོ་སྤྲོད་བྱས།དེ་ནི་ཨན་སི་ཐན་གྱི་ཚེ་སྨད་ཀྱི་ལས་ཀ་གལ་ཆེན་ཞིག་ཡིན།དངོས་ཁམས་རིག་པའི་ཤེས་ཟིན་པའི་གནས་བཞི་ནི།གློག་ཁབ་ལེན་གྱི་གནས།ཉིང་རྡུལ་ཁྲོད་ཀྱི་ནུས་ཤུགས་ཆེན་པོའི་གནས་དང་།ཉིང་རྡུལ་ཁྲོད་ཀྱི་ནུས་ཤུགས་ཆུང་བའི་གནས།འཐེན་ཤུགས་ཀྱི་གནས་བཅས་ཡིན།གནས་དེ་དག་གཅིག་གྱུར་བྱས་པ་ཡིན་ཞིང་།ཡང་ན།དེ་ལ་གནས་གཅིག་གི་རྣམ་པ་མི་འདྲ་བ་བཞི་ཡང་ཟེར།ཁོ་ཚོས་ཅི་ཞིག་འདོད་ཀྱི་ཡོད་དམ་ཞེ་ན།གནས་དེ་བཞི་ནི་མ་གཞི་ནས་གཅིག་ཡིན་ཞིང་།དུས་ཚོད་ངེས་ཅན་ཞིག་ཏུ་ཕན་ཚུན་དོ་མ་མཉམ་པའི་གནས་སྟངས་ཀྱི་འོག་ནས།གནས་བཞིར་གྱེས་པར་འདོད།ད་དུང་ལྟ་ཚུལ་གཅིག་ནི།འཇིག་རྟེན་ནི་དུས་ངེས་ཅན་ཞིག་ཏུ་བྱུང་བ་དང་།ད་ལྟ་ཡིན་ན་ཡང་།མུ་མཐུད་ནས་རྒྱ་སྐྱེད་བྱེད་ཀྱི་ཡོད་པ་དང་།རྗེས་སུ་ཇེ་ཆུང་དུ་གྱུར་ཏེ།མཇུག་མཐར་ཡལ་ཞིང་སྟོང་འགྲོ་བར་འདོད།དེ་ནས།ཡོད་ཚད་བསྐྱར་དུ་འགོ་ཚུགས་ཀྱི་ཡོད།ཡིན་ན་ཡང་།གནད་དོན་ཞིག་ཡོད་པ་ནི།དུས་བྱུང་མ་ཐག་ཅི་ཞིག་འབྱུང་གི་ཡོད་དམ།དངོས་ཁམས་རིག་པ་སྨྲ་བ་ཁ་ཤས་ཀྱིས་འདི་ལྟར་བཤད་དེ།འཇིག་རྟེན་བཀོད་པ་པོས་འདི་ཡོད་ཚད་བསྐྲུན་པ་ཡིན།ཏ་ཝེ་ཊིབྷོམ་གྱིས།དངོས་ཁམས་རིག་པ་མཚམས་འདི་ནས་མི་སྡོད་རང་སྡོད་རེད།དྲི་བ་དེ་ནི་ཚན་རིག་པས་ལན་འདེབས་ཐབས་མེད་པ་ཞིག་རེད།ཅེས་བརྗོད།